CELEX: 62017CN0674
Language: hr
Date: 2017-12-01 00:00:00
Title: Predmet C-674/17: Zahtjev za prethodnu odluku koji je 1. prosinca 2017. uputio Korkein hallinto-oikeus (Finska) – Luonnonsuojeluyhdistys Tapiola Pohjois-Savo – Kainuu ry

19.2.2018   
            
            
               HR
            
            
               Službeni list Europske unije
            
            
               C 63/7
            
         Zahtjev za prethodnu odluku koji je 1. prosinca 2017. uputio Korkein hallinto-oikeus (Finska) – Luonnonsuojeluyhdistys Tapiola Pohjois-Savo – Kainuu ry
   (Predmet C-674/17)
   (2018/C 063/10)
   Jezik postupka: finski
   
      Sud koji je uputio zahtjev
   
   Korkein hallinto-oikeus
   
      Stranke glavnog postupka
   
   
      Žalitelj: Luonnonsuojeluyhdistys Tapiola Pohjois-Savo – Kainuu ry
   
      Drugi sudionici i stranke: Suomen riistakeskus, Risto Mustonen, Kai Ruhanen
   
      Prethodna pitanja
   
   
               1.
            
            
               Dopušta li se sadržajem članka 16. stavka 1. točke (e) Direktive o staništima (1) da se na temelju zahtjeva pojedinačnih lovaca odobre regionalno ograničena odstupanja za takozvani lov radi gospodarenja populacijom?
               
                           —
                        
                        
                           Je li za rješavanje ovog pitanja važno da se slobodna procjena u odlukama o odobrenju odstupanja koristi u skladu s nacionalnim planom gospodarenja populacijom i gornjom granicom broja odstrijeljenih jedinki koji je određen uredbom u sklopu koje se na godišnjoj razini mogu odobriti odstupanja za područje države članice?
                        
                     
                           —
                        
                        
                           Mogu li se pri rješavanju uzeti u obzir drugi elementi kao što su cilj sprječavanja štete za pse i povećanja općenitog osjećaja sigurnosti?
                        
                     
         
               2.
            
            
               Može li se odobrenje odstupanja za lov radi gospodarenja populacijom u smislu prvog prethodnog pitanja obrazložiti time da ne postoji zadovoljavajuća alternativa za sprječavanje krivolova u smislu članka 16. stavka 1. Direktive o staništima?
               
                           —
                        
                        
                           Mogu li se u tom slučaju uzeti u obzir praktične poteškoće pri nadzoru nezakonitog krivolova?
                        
                     
                           —
                        
                        
                           Je li pri ocjeni postojanja zadovoljavajuće alternative možda relevantan cilj sprječavanja štete za pse i povećanja općenitog osjećaja sigurnosti?
                        
                     
         
               3.
            
            
               Na koji način treba ocijeniti pretpostavku navedenu u članku 16. stavku 1. Direktive o staništima koja se odnosi na stanje očuvanosti populacije vrsta pri odobrenju regionalno ograničenih odstupanja?
               
                           —
                        
                        
                           Treba li stanje očuvanosti vrste ocjenjivati u odnosu na određeno područje kao i na ukupno područje države članice ili odnosu na još veći areal dotične vrste?
                        
                     
                           —
                        
                        
                           Je li moguće da su ispunjene pretpostavke za odobrenje odstupanja predviđene člankom 16. stavkom 1. Direktive o staništima iako se stanje očuvanosti vrste prema valjanoj procjeni ne može smatrati povoljnim u smislu Direktive?
                        
                     
                           —
                        
                        
                           U slučaju potvrdnog odgovora na prethodno pitanje: U kakvoj bi se situaciji to moglo uzeti u obzir?
                        
                     
         
      (1)  Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (SL 1992., L 206, str. 7.) (SL, posebno izdanje na hrvatskom jeziku, poglavlje 15., svezak 2., str. 14.)